

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

**УПРАВА ЗА АГРАРНА ПЛАЋАЊА**

На основу члана 8. став 2. тачка 3) Закона о пољопривреди и руралном развоју („Службени гласник РС, број 41/2009, 10/2013 – др. закон, 101/2016, 67/2021 – др. закон и 114/2021) и члана 3. став 1. Правилника о условима и начину остваривања права на подстицаје у сточарству за квалитетна приплодна грла („Службени гласник РС“, бр. 29/2023, 32/2023, 21/2024, 26/2024, 32/2024 и 97/2024), расписује

**И З М Е Н У Б Р О Ј 2**

**Ј А В Н О Г П О З И В А**

**ЗА ПОДНОШЕЊЕ ЗАХТЕВА ЗА ОСТВАРИВАЊЕ ПРАВА НА**

**ПОДСТИЦАЈЕ У СТОЧАРСТВУ ЗА КВАЛИТЕТНА ПРИПЛОДНА ГРЛА**

**ЗА 2024. ГОДИНУ**

**Члан 1.**

У Јавном позиву за подношење захтева за остваривање права на подстицаје у сточарству за квалитетна приплодна грла за 2024. годину, број 001376807 2024 14846 008 001 012 001 од 15.04.2024. године са Изменом број 1 Јавног позива од 10.07.2024. године (у даљем тексту: Јавни позив), у члану 8. став 3. речи: „од 15.781.675.000 динара“ замењују се речима: „од 18.981.927.000 динара“.

**Члан 2.**

После члана 8. додаје се члан 8а, који гласи:

„Изузетно, кориснику подстицаја којем је за 2024. годину утврђено право на подстицаје за квалитетне приплодне млечне краве и квалитетне приплодне товне краве, директор Управе решењем утврђује право на додатна средства у износу од 100.000 динара складу са посебним прописом којим се уређује расподела подстицаја у пољопривреди и руралном развоју у 2024. години, за квалитетне приплодне млечне краве и квалитетне приплодне товне краве које су се први пут отелиле.“

**Члан 3.**

Ова Измена број 2 Јавног позива за подношење захтева за остваривање права на подстицаје у сточарству за квалитетна приплодна грла за 2024. годину, објављује се на огласној табли Управе за аграрна плаћања, Булевар краља Александра бр. 84, 11000 Београд, као и на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе за аграрна плаћања http://www.uap.gov.rs.

Информације у вези расписаног Јавног позива и Измене број 2 Јавног пзива доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова, као и на званичној веб презентацији еАграр, на адреси <https://eagrar.gov.rs>.

У Београду, 9. децембра 2024. године,

|  |  |
| --- | --- |
| **Број: 001376807 2024 14846 008 001 012 001**  **Дана: 09.12.2024. године** | **ДИРЕКТОР**  **Слободан Николовски** |